Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 759/11/8803	Košice II, 27.2.2012
EEČ : 2-64-31-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
·	V trestnej veci vedenej proti obv. ml. XXXXX pre prečin krádeže podľa § 212 ods. 2 písm. f Trestného zákona,ktorého sa dopustil na tom skutkovom základe, že v Košiciach na ul. Toryskej v XXXXX dňa 4.11.2011 čase asi o 20.15 hod, z predajnej plochy odcudzil 1 fľašku alkoholu zn. XXXXX v hodnote 5,99.- eúr túto si dal do nohavíc a prešiel cez pokladničnú zónu bez zaplatenia a skutku sa dopustil hoci bol Obvodným úradom XXXXX postihnutý za priestupok proti majetku podľa § 50 ods. 1 zákona č. 372/1990 Zákona o priestupkoch rozhodnutím sp. zn.A/2010/11206, ktoré nadobudlo právoplatnosť dňa 23.12.2010

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
podrobiť sa vo svojom voľnom čase programu sociálneho výcviku
Odôvodnenie:
Uznesením policajta Okresného riaditeľstva PZ v Košiciach  Obvodné oddelenie XXXXX XXXXX sp.zn. ORP-XXXXX    z 8.11.2011 bolo podľa § 199 ods. 1 Trestného poriadku začaté trestné stíhanie a súčasne  podľa § 206 ods. 1 Trestného poriadku vznesené obvinenie ml.. XXXXX pre prečin krádeže  podľa § 212 ods. 2 písm. f Trestného zákona  pre skutok, ako je uvedený vo výroku tohoto uznesenia.

	Obvinený ml. XXXXX spáchanie skutku priznal v plnom rozsahu a svoje konanie oľutovala s tým. Odcudzený tovar bol vrátený v nepoškodenom stave. Predtým popíjal spolu s kamarátmi alkohol, keď im došiel tak sa rozhodol, že pôjde nejaký ukradnúť

	Priznanie obvineného korešponduje aj s výpoveďami svedka poškodenej XXXXX, ktorá potvrdila, že odcudzený alkohol v hodnote 5,99.- eúr bol vrátený , čím takto spoločnosti nevznikla žiadna škoda.
Svedok XXXXX vypovedal k okolnostiam zadržania obvineného v predajni.
	Po poučení podľa ustanovení § 216 a 217 Trestného poriadku dal    obvinený a jeho zákonná zástupkyňa XXXXX výslovný súhlas, aby prokurátor po skončení vyšetrovania predmetné trestné stíhanie podmienečne zastavil.

	Obvinený ml. XXXXX sa správa v škole slušne. Doteraz neboli avízované problémy v jeho správaní. Nemá dobré vzory v rodine, čím je hlboko poznačený. Doteraz nebol súdne trestaný.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 

	Podľa § 216 ods. 2 Tr. poriadku bola obvinenému určená skúšobná doba v trvaní 12 ( dvanástich )mesiacov, ktorá začína plynúť právoplatnosťou tohoto rozhodnutia. V rámci tejto skúšobnej doby je obvinený povinný vyhovieť uloženým  povinnostiam.

	S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinený a jeho zákonný zástupca  dali výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval,  škodu nahradil  a vzhľadom na osobu páchateľa a okolnosti skutku, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka